***L 35. Мэдүүлэлэй нэгэ түрэл гэшүүд.***

*Үгтэhэн мэдγγлэлнγγд соо нэгэ γгэдэ хабаатай, нэгэ асуудалда харюусаhан γгэнγγдые ологты.*

1.Хабар ерэжэ, гол горход, мγрэнүүд урдажа эхилээ. 2. Дамба, Даша, Солбон гурбан нэгэ класста һурадаг. 3. Машинанууд, автобусууд γйлсөөр олон ябана. 4. Дулаан оронhоо галуунууд, нугаhад, хун шубууд бусажа ерээ. 5. Омоли, алгана, сурхай, хаб загаhан Байгал далайда олон. 6. Мγнөө жэлдэ ой соо нэрhэн, мойhон, улаагана, алирhан элбэг ургаа. 7. Ном, ручка, тетрадь магазинда худалдаанда байна.

Нэгэ асуудалда харюусадаг, нэгэ үгэдэ мэдэлтэй мэдүүлэлэй гэшүүдые ***нэгэ түрэл гэшүүд*** гэдэг**.**

Мэдүүлэлэй ямаршье гэшүүд ***нэгэ түрэл*** байжа болодог.

Нэгэ түрэл гэшүүдые бэе бэеһээнь запятойгоор илгадаг. Зүгѳѳр түрэл гэшүүдэй хоорондо ба, болон гэһэн холболто үгэнүүдэй оробол, запятой табигдадаггүй.

Нэгэ түрэл гэшүүдэй хойно хоёр гэжэ хамтадхаһан үгын оробол, тэдэ түрэл гэшүүдэй хоорондо запятой табигдадаггүй.

 ***Хандалгатай мэдүүлэлнүүд.***

 Мэдүүлэл соо хэндэ, юундэ ханданаб гэжэ элирүүлэгты.

Эхэ ором, найда, этигэ! Уран хүүгэд, мэндэ амар!

Ехэ болохолди даа заатагүй. Угтан таниие баясанам,

Бэрхэ болохолди даа Шэнэ дэлхэйн хүрьһэн дээрэ

 холые заалтагүй… Сэсэг набшаар һалбарнат!

 Ц-Д. Дондокова Х. Намсараев

Хэлэлгэ соо хүндэ гү, али ямар нэгэн юумэндэ, амитанда хандажа хэлэһые ***хандалга*** гэдэг.

Хандалга мэдүүлэлэй эхиндэ, дунда, һүүлдэ байдаг, бэшэг дээрэ запятойнуудаар илгагдадаг.

Хандалга мэдүүлэлэй эхиндэ байгаад, мэдэрэлтэйгээр үгүүлэгдээ һаань, хойнонь шангадхаһан тэмдэг табигдадаг.

 ***Дахуулалнуудтай мэдүүлэлнүүд.***

*Мэдүүлэлнүүд юугээрээ илгаатайб?*

Һургуулиин хашаа соо багашуул хүхюутэйгээр наадана.

Наратай сэлмэг хабарай үдэрнүүд ерэжэ, һургуулиин хашаа соо багашуул хүхюутэйгээр наадана.

Хоёрдохи мэдүүлэл соо **Наратай сэлмэг хабарай үдэрнүүд ерэжэ** гэжэ хүсэд дүүрээгүй һанал бодол харуулһан хуби байна. Мэдүүлэлнүүдэй иимэ түхэлтэй хубиие дахуулал гэдэг. Ондоогоор хэлэбэл, тусгаарлагдаһан дэлгэрэнгы ушарлагша болоно.

Тусгаарлагдаһан дэлгэрэнгы ушарлагшые **дахуулал** гэдэг**.**

Жэшээнь: **Хабар боложо,** саһан хайлаба. **Үүлэнэй саанаһаа наран бултайжа,** хамаг юумэн алтан туяа соо умбана. **Моримни собхорон,** намайгаа шүүд лэ хаяжархин алдаба.

+ Бэшэг дээрэ дахуулануудай хойно запятой табигдадаг.

***S 1****. Хандалгануудые ологты. Тэдэниие бэшэхэдээ, ямар сэглэлтын тэмдэгүүд табигданаб гэжэ хэлэгты.*

1. «Амар сайн, минии Алтан!»- гээд, хүбүүн нохойдоо баһа хандана. 2. Доржомни, аяар арбан гурбатай болобош. 3. Һураһан –далай, һураагүй – балай гэжэ ойлгохо сагшни ерээ, хүбүүмни. 4. Баабай, энэ гүлгэндѳѳ хэн гэжэ нэрэ үгэхэбибди? 5. Эжы, Хэрмэшэмнай үдэр бүри иигэжэ шандага асарха гү? 6. Хари, мэдэхын аргагүйл даа, хүбүүмни.

Б. Ябжанов

***S 2.*** *Нэгэ тγрэл хэлэгшэнγγдые олоод, доогуурнь зурагты, асуудалнуудыень табигты, нэрлүүлэгшэтэй холбоо харуулагты.*

1. Хэшээлдээ бидэ уншанабди, бэшэнэбди, зуранабди. 2. Хγγгэдэй сэсэрлигтэ γхибγγд наадана, дуулана, хγхилдэнэ. 3. Стадион дээрэ спортсменүүд гγйлдэнэ, hγрэнэ, амарна.